Didžiojo Baseino nacionalinis parkas

Didžiojo Baseino nacionalinis parkas (angl. Great Basin National Park) – saugoma gamtos teritorija Jungtinėse Amerikos Valstijose, rytų Nevadoje, 65 km į pietryčius nuo Ilio, šalia sienos su Juta. Įsteigtas 1986 m. iš dalies Humbolto nacionalinio miško. Parkas apima daugiausia pietinę Sneiko kalnagūbrio dalį su aukštomis šiaurės–pietų kryptimi nusidriekusiomis ir virš aplinkinių dykumų ryškiai iškylančiomis viršūnėmis (aukštis iki 3982 m, Vilerio kalnas). Dėl pakankamo kritulių kiekio kalnuose vietomis veši miškai, o Vilerio viršūnėje yra toliausiai JAV esantis nuolatinis ledynas. Kalno papėdėje yra pagrindinis parko traukos objektas – klintiniai Lemano urvai. Didžiojo Baseino nacionalinis parkas garsėja ilgaamžėmis Bristleikono pušimis ir 23 m aukščio klintine Leksingtono arka. Šaltiniai